በምሥራቅ አፍሪካ የተከሰተውን የበርሃ አንበጣ ወረርሽን ለመከላከል እጥፍ ወጪ እንደሚያስፈልግ የዓለም የምግብ እና የእርሻ ድርጅት አስታውቋል፡፡
የዓለም ምግብና እርሻ ድርጅት ባወጣው መረጃ መሠረት የምሥራቅ አፍሪካ ሀገራት የበረሃ አንበጣ መንጋ በየቀኑ አዳዲስ ጉዳት እያደረሰባቸው ነው፡፡ በአዲስ መልክ የሚከሰትባቸው ሀገራት መኖራቸውንም በዘገባው አመላክቷል፡፡ እንደ ማሳያም በተያዘው ሳምንት በዴሞክራሲያዊት ሪፐብሊክ ኮንጎ ከ1944 (እ.አ.አ) በኋላ ለመጀመሪያ ጊዜ መከሰቱን አንስቷል፡፡ ኬኒያ፣ ዩጋንዳ፣ ኢትዮጵያ፣ ሶማሊያ እና ደቡብ ሱዳን ደግሞ ቀደም ብሎ የተከሰተባቸው ናቸው፡፡የበረሃ አንበጣ መንጋ ወረርሽኝ መከሰቱ በምሥራቅ አፍሪካ ሀገራት የምግብ ዋስትና ላይ የጎላ ተፅዕኖ እያሳደረ መሆኑ ተመላክቷል፡፡ በምግብ ዋስትና ላይ የሚያደርሰውን አሉታዊ በምሥራቅ አፍሪካ የተከሰተውን የበርሃ አንበጣ ወረርሽኝ ለመከላከል 138 ሚሊዮን የአሜሪካን ዶላር ያስፈልጋል፡፡ ሀገራቱ በተለይም በሚቀጥሉት አራት ወራት ለሚያደርጉት የበረሃ አንበጣን የመከላከል ጥረት ገንዘቡ በአስቸኳይ እንደሚያስልጋቸው ተነግሯል፡፡ ምንም እንኳን ድርጅቱ የሚያስፈልገው 138 ሚሊዮን የአሜሪካ ዶላር ቢሆንም ቃል የተገባውና የተገኘው ግን ከ33 ሚሊዮን የአሜሪካ ዶላር ያልበለጠ መሆኑን መግለጫው አመላክቷል፡፡‹‹እውነታው ግልጽ ነው፤ ሁሉም የሞራል ግዴታውን መወጣት እንዳለበት ማሰብ ተገቢ ነው፤ አሁን ጥቂት መክፈል አለበለዚም ደግሞ ዘግይቶ ብዙ ዋጋ መክፈል›› በማለትም የተከሰተውን የአንበጣ መንጋ ወረርሽን ለመከላከል የሁሉንም ሀገራት ትብብር እንደሚጠይቅ የ ሲ ጂ ቲ ኤን አፍሪካ መረጃ ያመላክታል፡፡በደጀኔ በቀለ